Rýchla a jednoduchá polievka, pripravená za 20 minút. Pre jej prípravu nepotrebujete múku. Zahustia ju zemiaky.
- brokolica 1ks
- zemiaky 2ks
- cibuľa 1ks
- soľ, mleté čierne korenie
- mlieko – podľa potreby
- voda alebo vývar – podľa potreby
- maslo 2 polievkové lyžice
Očistil a pokrájal som cibuľu a zemiaky. Je jedno na aký tvar, aj tak sa to všetko po dovarení rozmixuje.. no menšie je lepšie, aspoň sa to rýchlo uvarí.
Do hrnca som dal 1 polievkovú lyžicu masla, na ňom som do sklovita opražil cibuľu. Pridal zemiaky a zalial vývarom, po vrch zemiakov. Varil som tak asi 10 minút.
Zatiaľ si očistím brokolicu a pokrájam ju. Mimochodom hlúb je parádna vec, lepší ako čerstvý kaleráb…
Brokolicu som pridal do polievky a varil do mäkka. Varenie nie je dobré dlho naťahovať, aby zostala pekná zelená farba brokolice. Keď je všetko uvarené, príde na rad tyčový mixér, ktorým polievku rozmixujeme. Polievka bola veľmi hustá, tak som ju postupne riedil mliekom do požadovanej hustoty. Ešte chvíľu nechal prebublať na šporáku a odstavil. Dosolil som ju a dokorenil. Nakoniec som jemne vmiešal lyžicu masla. Hotovo.
[starrater tpl=10]